ભરૂચ નજીક આવેલા વાલીયા ગામના લોકોએ – આગેવાનોએ પાણીની સમસ્યાનો કાયમી ઉકેલ મેળવવા જળ નિષ્ણાત રાજેન્દ્રસિંહને આજે વિસ્તારની મુલાકાતે બોલાવ્યા છે. ભૌગોલિક રીતે જોઇએ તો વાલીયાની એક તરફ 20 કિલોમીટર દૂર નર્મદા નદી (નર્મદા જિલ્લો) વહે છે તો બીજી તરફ 40 કિલોમીટર દૂર તાપી નદી (સુરત જિલ્લો) વહે છે. એ બન્ને વચ્ચે વરસાદી પાણીનો સંગ્રહ કરતો કેચમેન્ટ એરિયા છે છતાં પાણીની તંગી હોવાનું આશ્ચર્ય થાય છે. બીજું એક આશ્ચર્ય એવું પણ થાય છે કે જે ગુજરાતની બે – ત્રણ પેઢી પ્રાથમિક – માધ્યમિક સ્કૂલમાં ગુજરાતી ભણતા-ભણતા ‘પાણીકળો’ નામનો પાઠ ભણી ગઈ છે અને જ્યાં આજે પૂરતી સંખ્યામાં જળનિષ્ણાતો ઉપલબ્ધ છે તે ગુજરાતે પાડોશી રાજ્ય રાજસ્થાનથી રાજેન્દ્રસિંહને શું કામ તેડાવવા પડે? રેમન મૈગસેસે પુરસ્કાર વિજેતા છે એટલે? પાણીકળો: ભૂગર્ભ જળ સ્ત્રોત શોધી કાઢનાર નિષ્ણાત. See the Link – http://gujaratilexicon.com/dictionary/GG/%E0%AA%AA%E0%AA%BE%E0%AA%A3%E0%AB%80%E0%AA%95%E0%AA%B3%E0%AB%8B*/